1. **клас 17 уч. седмица – Домашна работа**

**Български език**

**2.***А. Моля прочетете.*

**Родовото понятие на думата** включва общи признаци за дадена група обекти. *Напр. растения, хора, спорт, цветове, животни.*

**Видовото понятие на думите** включва общи и специфични признаци на група обекти. *Напр. в родовото понятие растения, видовите понятия са цветя, храсти и дървета. В родовото понятие хора, видовите понятия са бебета, деца и младежи, възрастни, старци. В родовото понятие спорт, видовите понятия са водни, зимни, отборни, индивидуални спортове. В родовото понятие водни спортове, видовите понятия са плуване, водна топка, скокове във вода, гребане, синхронно плуване.*

1. *Б. Препишете дадените думите в тетрадките си като ги подредите в две колони според това дали са родови или видови понятия:*

*Дърво, бор, език, испански език, изречение, сложно съставно изречение, банан, плод, китара, барабани, музикален инструмент, книжно издание, списание, тетрадка, Олимпийски игри, Параолимпийски игри, Зимни олимпийски игри, първенство, Световно първенство по футбол, Европейско първенство по художествена гимнастика.*